ອົງການ ພັດທະນາສາກົນ ສຫລ ຊ່ອຍ ນັກທຸລະກິດລາວ ເຮັດຜ້າໄໝ
ການຝຶກອົບຮົມດັ່ງກ່າວ ໄດ້ມີຜູ້ເຂົ້າຮ່ວມ ຫລາຍກ່ວາ 50 ທ່ານ ເປັນເວລາ 3 ອາທິດ ແລະເຂົ້າຮ່ວມໄດ້ຮຽນຮູ້ການ ເພີ່ມຄຸນນະພາບ ຂອງຜ້າໄໝ ແລະ ການຂະຫຍາຍຕະຫຼາດ ຂອງພວກເຂົາເຈົ້າ ທາງອິນເຕີແນັດ.
ອົງການພັດທະນາສາກົນສະຫະລັດ ຫຼື USAID ປະຈໍາລາວຮ່ວມມືກັບກະຊວງ ອຸດສາຫະກຳ ແລະ ການຄ້າ ໄດ້ຈັດການຝຶກອົບຮົມ ຍ້ອມສີທຳມະຊາດ ແລະ ການຕະຫຼາດແບບອອນລາຍ ໃຫ້ແກ່ບັນດາຜູ້ປະກອບການ ເພດຍິງ ນັບຕັ້ງແຕ່ ວັນທີ 28 ພຶດສະພາ ເຖິງວັນທີ 15 ມິຖຸນາຜ່ານມາ ຢູ່ທີ່ແຂວງຊຽງຂວາງແລະ ຫົວພັນ ອີງຕາມລາຍງານຂອງສະຖານທູດສະຫະລັດ ທີ່ນະຄອນວຽງຈັນ ການຝຶກອົບຮົມດັ່ງກ່າວ ໄດ້ມີຜູ້ເຂົ້າຮ່ວມ ຫລາຍກ່ວາ 50 ທ່ານ ເປັນເວລາ 3 ອາທິດ ແລະເຂົ້າຮ່ວມໄດ້ຮຽນຮູ້ ການເພີ່ມຄຸນນະພາບຂອງຜ້າໄໝ ແລະ ການຂະຫຍາຍ ຕະຫຼາດຂອງພວກເຂົາເຈົ້າ ທັງພາຍໃນ ແລະຕ່າງປະເທດ ທ່ານນາງອາເລັກຊານເດຍ ຮູເອຕ້າ ຜູ້ອຳນວຍການອົງການ USAID ກ່າວວ່າ ການສ້າງທັກສະ ໃຫ້ກັບບັນດາຜູ້ປະກອບການເຫຼົ່ານີ້ ຈະຊ່ວຍໃຫ້ພວກເຂົາເຈົ້າ ເພີ່ມລາຍຮັບໃຫ້ແກ່ຄອບຄົວ ແລະປະກອບສ່ວນເຂົ້າໃນການພັດທະນາເສດຖະກິດ ຂອງ ສປປ ລາວ ທ່ານນາງ ກິ່ງສະດອນ ເພັດດາວເຮືອງ ຮອງຫົວໜ້າຫ້ອງການ ກະຊວງອຸດສາ ຫະກຳ ແລະການຄ້າ ຮຽກຮ້ອງແລະສົ່ງເສີມໃຫ້ຜູ້ເຂົ້າຮ່ວມໃຫ້ໃຊ້ກາລະໂອກາດນີ້ ບໍ່ແມ່ນແຕ່ ຝຶກທັກສະ ພຽງຢ່າງດຽວ ແຕ່ພະຍາຍາມເຂົ້າຫາຕະຫລາດໃຫ້ໄດ້ ທ່ານນາງ ກິ່ງສະ ດອນ ໄດ້ກ່າວວ່າ ເພື່ອເຮັດໃຫ້ການຝຶກອົບຮົມນີ້ ມີປະສິທິພາບຂ້າພະເຈົ້າຢາກຮຽກ ຮ້ອງໃຫ້ບັນດາທ່ານ ຈົ່ງຮຽນທັກສະໃໝ່ໃຫ້ຫຼາຍທີ່ສຸດ ແລະ ນຳເອົາຄວາມຮູ້ ໄປເຜີຍແຜ່ໃຫ້ບັນດາໝູ່ເພື່ອນ ໃນຊຸມຊົນຂອງທ່ານ ທ່ານນາງ ແພງສີ ສໍບົວລະພັນ ໜຶ່ງໃນຜູ້ເຂົ້າຮ່ວມ ຈາກເມືອງຜາໄຊ ແຂວງຊຽງຂວາງ ມີຄວາມຕື່ນເຕັ້ນຫຼາຍ ທີ່ໄດ້ຮຽນກ່ຽວກັບການນຳໃຊ້ສື່ສັງຄົມອອນລາຍ ເຂົ້າໃນການ ຂາຍສິ້ນໄໝ ທ່ານນາງແພງສີ ໄດ້ກ່າວວ່າ ຂ້າພະເຈົ້າຫາກະສ້າງຮ້ານອອນລາຍ ຂອງຂ້າພະເຈົ້າອັນທຳອິດຢູ່ເຟສບຸກ ຂ້າພະເຈົ້າບໍ່ນຶກວ່າເຟສບຸກຈະມີປະໂຫຍດ ຂະໜາດນີ້ ການນຳໃຊ້ສື່ສັງຄົມອອນລາຍເພື່ອຂາຍສິນຄ້າແມ່ນໜຶ່ງໃນຫຼັກສູດຂອງ ການຝຶກອົບຮົມໃນຄັ້ງນີ້ ທ່ານນາງແພງສີວາງ ແຜນທີ່ຈະຂາຍສິ້ນໄໝທົ່ວປະເທດລາວ ທ່ານນາງກ່າວຕື່ມວ່າມື້ໜຶ່ງຂ້າພະເຈົ້າຈະຂາຍສິ້ນໄໝ ໃຫ້ກັບທຸກຄົນ ໃນທົ່ວໂລກ ນຳພາໂດຍຄູຝຶກມືອາຊີບທາງດ້ານການຍ້ອມສີທຳມະຊາດ ການຝຶກອົບຮົມຄັ້ງ ນີ້ ໄດ້ສອນກ່ຽວກັບເທັກນິກການຍ້ອມສີທຳມະຊາດ ແລະການປະຕິບັດຕົວຈິງ ທີ່ບັນດາແມ່ຍິງເຫຼົ່ານີ້ສາມາດເຮັດໄດ້ໂດຍການນຳໃຊ້ວັດຖຸດິບຕາມທຳມະຊາດ ເຊັ່ນ ເປືອກຫົວຜັກບົ່ວແດງ ໃບຫູກວາງ ແລະ ໃບຮົມ ຫຼັກສູດດັ່ງກ່າວໄດ້ຮັບທຶນຊ່ວຍເຫຼືອລ້າ ຈາກລັດຖະບານສະຫະລັດ ໂດຍຜ່ານ ໂຄງການ USAID ລູ່ນ້າ 2 ຮ່ວມມືກັບກະຊວງອຸດສາຫະກຳ ແລະ ການຄ້າ ຈຸດປະ ສົງຂອງໂຄງການ USAID ລູ່ນ້າ 2 ແມ່ນເພື່ອຊ່ວຍ ສປປ ລາວ ໃຫ້ເຊື່ອມໂຍງເຂົ້າ ໃນຕະຫຼາດໂລກ ໂດຍສະໜັບສະໜຸນ ລັດຖະບານລາວ ໃນການສ້າງ ແລະຈັດຕັ້ງ ປະຕິບັດບັນດານະໂຍບາຍ ແລະ ລະບຽບການ ໃຫ້ມີຄວາມໂປ່ງໃສ ແລະ ມີປະສິດ ທິພາບ o ’s